pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เชิญชวนปลูกต้นไม้วันแม่ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันอังคารที่ 14 สิงหาคม 2561
กระทรวงเกษตรฯ เชิญชวนปลูกต้นไม้วันแม่ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
กระทรวงเกษตรฯ เชิญชวนปลูกต้นไม้วันแม่ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระเกียรติ พระชนมพรรษา 86 พรรษา 12 สิงหาคม 2561 ช่วยฟื้นฟูป่าให้อุดมสมบูรณ์ สร้างจิตสํานึกให้ประชาชนรักษ์น้ํา รักษ์ป่า ร
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังร่วมกิจกรรมปลูกต้นไม้เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสเฉลิมพระเกียรติ พระชนมพรรษา 86 พรรษา 12 สิงหาคม 2561 ณ โครงการพัฒนาแก้มลิงหนองเลิงเปือย จังหวัดกาฬสินธุ์ ว่า เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 ของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เพื่อเป็นการแสดงความจงรักภักดีและสํานึกในพระมหากรุณาธิคุณในการฟื้นฟูป่าไม้ให้อุดมสมบูรณ์ ประชาชนสามารถใช้ประโยชน์จากไม้ที่ปลูกได้ สร้างระบบนิเวศน์เกิดความสมดุลธรรมชาติและเพื่อถวายเป็นพระราชกุศล กระทรวงเกษตรและสหกรณ์ โดยกรมตรวจบัญชีสหกรณ์ และสํานักงานตรวจบัญชีสหกรณ์ในพื้นที่ ๗ จังหวัด ประกอบด้วย จังหวัดอุบลราชธานี ร้อยเอ็ด ศรีสะเกษ อํานาจเจริญ ยโสธร มุกดาหาร และกาฬสินธุ์ จึงจัดให้มีกิจกรรมจิตอาสา “เราทําความดี ด้วยหัวใจ” ปลูกต้นไม้เฉลิมพระเกียรติสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 จํานวน 4,000 ต้น เพื่อสร้างป่า สร้างชีวิต สร้างระบบนิเวศน์ บนวิถีแห่งความพอเพียงเพื่อประโยชน์สุขของประชาชนโดยรัฐบาลร่วมกับภาคเอกชน และชุมชน ณ พื้นที่โครงการพัฒนาแก้มลิงหนองเลิงเปือย อันเนื่องมาจากพระราชดําริ จังหวัดกาฬสินธุ์
“กิจกรรมปลูกต้นไม้ในวันนี้ เป็นการปลูกโดยยึดแนวเศรษฐกิจพอเพียง ซึ่งจัดรูปแบบการปลูกให้เกิดคุณค่า บูรณาการในพื้นที่ให้มีสภาพใกล้เคียงกับป่า สร้างมูลค่าต้นไม้ที่ปลูก ทําให้เป็นทรัพย์และแก้ปัญหาความยากจนในอนาคต โดยการจัดแบ่งพื้นที่ปลูกตามแนวพื้นที่โครงการแก้มลิงหนองเลิงเปือย จัดองค์ประกอบพันธุ์ไม้ตามความเหมาะสม และแบ่งเป็นโซนตามลักษณะของพันธุ์ไม้ อย่างไรก็ตาม ขอขอบคุณและขอให้ทุกภาคส่วนช่วยกันดูแลรักษาต้นไม้ที่ปลูกในวันนี้ให้เจริญเติบโตงอกงามยิ่งขึ้นต่อไป” นายกฤษฎา กล่าว
ทั้งนี้ พระบาทสมเด็จพระเจ้าอยู่หัวรัชกาลที่ ๙ ทรงเน้นเรื่องชลประทาน การเกษตร และการพัฒนาชนบท โดยโปรดเกล้าฯ จัดหาแหล่งน้ําให้ราษฎรได้มีน้ําไว้ใช้ในการเพาะปลูกและเลี้ยงสัตว์ เพราะทรงตระหนักดีว่า “น้ําคือต้นกําเนิดของชีวิต” สมเด็จพระนางเจ้าสิริกิติ์ พระบรมราชินีนาถในรัชกาลที่ ๙ ก็ทรงปฏิบัติพระราชกรณียกิจที่เกื้อหนุนกัน โดยทรงเน้นเรื่องป่าและการอนุรักษ์ทรัพยากรธรรมชาติไว้ให้ลูกหลานไทย
“หนองเลิงเปือย” เป็นแหล่งน้ําธรรมชาติสําคัญที่หล่อเลี้ยงผลผลิตทางการเกษตรและการอุปโภคบริโภคของราษฎรในเขตอําเภอกมลาไสย และอําเภอร่องคํา จังหวัดกาฬสินธุ์ มีพื้นที่จํานวน 887 ไร่ พระบาทสมเด็จพระเจ้าอยู่หัวรัชกาลที่ 9 ทรงรับโครงการพัฒนาแก้มลิงหนองเลิงเปือยไว้เป็นโครงการอันเนื่องมาจากพระราชดําริฯ เมื่อวันที่ 15 สิงหาคม 2544
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-งานเปิดตัวการแก้ไขปัญหาหนี้นอกระบบอย่างบูรณาการและยั่งยืน
วันศุกร์ที่ 24 กุมภาพันธ์ 2560
งานเปิดตัวการแก้ไขปัญหาหนี้นอกระบบอย่างบูรณาการและยั่งยืน
กระทรวงการคลังจะจัดงานเปิดตัวการแก้ไขปัญหาหนี้นอกระบบอย่างบูรณาการและยั่งยืนเพื่อแสดงเจตนารมณ์ของภาครัฐและหน่วยงานภาคีที่มุ่งมั่นร่วมกัน“ขจัดหนี้นอกระบบในประเทศไทยให้เป็นศูนย์”
นายพรชัย ฐีระเวช รองผู้อํานวยการสํานักงานเศรษฐกิจการคลัง รักษาการในตําแหน่งที่ปรึกษาด้านเศรษฐกิจการเงิน ในฐานะรองโฆษกกระทรวงการคลัง เปิดเผยว่า กระทรวงการคลังจะจัดงานเปิดตัวการแก้ไขปัญหาหนี้นอกระบบอย่างบูรณาการและยั่งยืนเพื่อแสดงเจตนารมณ์ของภาครัฐและหน่วยงานภาคีที่มุ่งมั่นร่วมกัน“ขจัดหนี้นอกระบบในประเทศไทยให้เป็นศูนย์”โดยให้ความสําคัญกับการแก้ไขปัญหาทั้งในส่วนของลูกหนี้และเจ้าหนี้ควบคู่กันไปอย่างเป็นระบบครบวงจรและต่อเนื่องณห้องประชุมแกรนด์ไดมอนด์บอลรูมอาคารอิมแพ็คฟอรั่มศูนย์แสดงสินค้าและการประชุมอิมแพ็คเมืองทองธานีจังหวัดนนทบุรี ในวันพุธที่ 1 มีนาคม 2560
เวลา 08.00 – 13.00 น.
ในงานดังกล่าวพล.อ.ประยุทธ์จันทร์โอชานายกรัฐมนตรีจะกล่าวปาฐกถาพิเศษ เรื่อง “การแก้ไขปัญหาหนี้นอกระบบอย่างบูรณาการและยั่งยืน”นายอภิศักดิ์ตันติวรวงศ์รัฐมนตรีว่าการกระทรวงการคลังจะมอบใบอนุญาตแก่ผู้ประกอบธุรกิจสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) รวมทั้ง ธนาคารเพื่อการเกษตรและสหกรณ์การเกษตร และธนาคารออมสินจะมอบสินเชื่อเพื่อช่วยเหลือลูกหนี้นอกระบบ นอกจากนี้ยังจะมีการจัดแสดงนิทรรศการ การเสวนา เรื่อง “ถอดบทเรียนความสําเร็จของการแก้ไขปัญหาหนี้นอกระบบให้กับประชาชน” และการให้คําปรึกษาปัญหาหนี้นอกระบบ
การจัดงานในครั้งนี้มีกลุ่มเป้าหมายผู้เข้าร่วมงานประมาณ 1,500 คน ประกอบด้วย ผู้แทนหน่วยงานภาคีและส่วนราชการที่เกี่ยวข้องผู้แทนจากคณะกรรมการกํากับการแก้ไขปัญหาหนี้สินภาคประชาชนผู้ว่าราชการจังหวัดผู้แทนจากคณะอนุกรรมการไกล่เกลี่ยประนอมหนี้นอกระบบประจําจังหวัดและประจํากรุงเทพมหานครผู้แทนจากคณะอนุกรรมการฟื้นฟูและพัฒนาศักยภาพการหารายได้ของลูกหนี้นอกระบบประจําจังหวัดและประจํากรุงเทพมหานครผู้แทนองค์กรการเงินชุมชนและภาคเอกชนที่สนใจประกอบธุรกิจสินเชื่อพิโกไฟแนนซ์ทําให้คาดว่าการจัดงานในครั้งนี้ จะช่วยเสริมสร้างความตระหนักรู้เกี่ยวกับแนวทางการแก้ไขปัญหาหนี้นอกระบบอย่างบูรณาการแบบเชิงรุกและต่อเนื่องของภาครัฐ อันจะนําไปสู่ความร่วมมือในการแก้ไขปัญหาด้วยความสมัครใจและจริงจังของ
ทุกภาคส่วนที่เกี่ยวข้อง ทําให้เป้าหมายการขจัดหนี้นอกระบบในประเทศไทยให้เป็นศูนย์สามารถสําเร็จเป็นรูปธรรม
คณะโฆษกสํานักงานเศรษฐกิจการคลัง โทร.02 2739020 ต่อ 3253 โทรสาร 02 618 3374
รัฐบาลไทย-ข่าวทำเนียบรัฐบาล-นายกรัฐมนตรี เผยในหลวงและสมเด็จพระนางเจ้าฯ พระบรมราชินี มีพระราชกระแสห่วงใยประชาชนที่ประสบภัยน้ำท่วม โรงครัวจิตอาสาพระราชทาน 904 วปร. ในพื้นที่ที่เหมาะสม
วันอังคารที่ 4 สิงหาคม 2563
นายกรัฐมนตรี เผยในหลวงและสมเด็จพระนางเจ้าฯ พระบรมราชินี มีพระราชกระแสห่วงใยประชาชนที่ประสบภัยน้ําท่วม โรงครัวจิตอาสาพระราชทาน 904 วปร. ในพื้นที่ที่เหมาะสม
นายกรัฐมนตรี เผยในหลวงและสมเด็จพระนางเจ้าฯ พระบรมราชินี มีพระราชกระแสห่วงใยประชาชนที่ประสบภัยน้ําท่วม โรงครัวจิตอาสาพระราชทาน 904 วปร. ในพื้นที่ที่เหมาะสม
วันนี้ (4 ส.ค. 63) เวลา 13.15 น. ณ ตึกสันติไมตรี (หลังใน) หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยพระบาทสมเด็จพระเจ้าอยู่และสมเด็จพระนางเจ้าฯ พระบรมราชินี มีพระราชกระแสห่วงใยประชาชนที่ได้รับผลกระทบจากสถานการณ์อุทกภัยในช่วงเวลาที่ผ่านมา จากการประชุมทางไกลระหว่างศูนย์อํานวยการใหญ่จิตอาสาพระราชทาน 904 วปร. และราชเลขานุการในพระองค์ มีพระราชกระแสห่วงใยพร้อมทั้งขอให้ทุกฝ่ายร่วมมือร่วมใจกันช่วยเหลือประชาชนให้ดีที่สุด ราชเลขานุการในพระองค์ ยังแจ้งว่าขอให้จิตอาสาพระราชทานทุกจังหวัดเปิดโรงครัวพระราชทานในพื้นที่ที่เหมาะสม เพื่อช่วยเหลือประชาชน ซึ่งเป็นมหากรุณาธิคุณอันหาที่สุดไม่ได้ รัฐบาลได้สนองพระราโชบายดังกล่าว โดยมอบหมายให้กระทรวงมหาดไทยและหน่วยงานที่เกี่ยวข้องให้การช่วยเหลือประชาชน นายกรัฐมนตรียังกล่าวเตือนประชาชนในพื้นที่เสี่ยงน้ําท่วมหรือมีที่อยู่อาศัยบ้านชั้นเดียว หากมีฝนตกต่อเนื่องยาวนาน ให้ประชาชนเตรียมความพร้อมสําหรับเหตุการณ์อุทกภัย โดยเฉพาะภาคเหนือซึ่งไม่สามารถคาดเดาสถานการณ์น้ําป่าไหลหลากได้
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กทพ. เชิญชวนผู้ใช้ทางพิเศษเปลี่ยนมาใช้บัตร Easy Pass ช่วยลดการแพร่กระจายปลอดภัยจาก COVID-19 [กระทรวงคมนาคม]
วันพุธที่ 8 เมษายน 2563
กทพ. เชิญชวนผู้ใช้ทางพิเศษเปลี่ยนมาใช้บัตร Easy Pass ช่วยลดการแพร่กระจายปลอดภัยจาก COVID-19 [กระทรวงคมนาคม]
กทพ. เชิญชวนผู้ใช้ทางพิเศษเปลี่ยนมาใช้บัตร Easy Pass ช่วยลดการแพร่กระจายปลอดภัยจาก COVID-19
การทางพิเศษแห่งประเทศไทย (กทพ.) เชิญชวนผู้ใช้ทางพิเศษเปลี่ยนมาใช้บัตร Easy Pass ในการผ่านทางแทนการใช้เงินสดเพื่อหลีกเลี่ยงการสัมผัสกับธนบัตรหรือเหรียญที่อาจจะเป็นแหล่งสะสมของเชื้อไวรัสโคโรน่า COVID-19 ซึ่งอาจจะทําให้เกิดการแพร่กระจายไปยังผู้ใช้ทางพิเศษเองหรือตัวพนักงานเก็บค่าผ่านทางพิเศษที่ปฏิบัติงานอยู่ในช่องเก็บค่าผ่านทาง
ทั้งนี้สามารถสมัครใช้บัตร Easy Pass ได้ที่ด่านเก็บค่าผ่านทางพิเศษทุกด่าน ทุกสายทางพิเศษ (ยกเว้นทางพิเศษศรีรัช - วงแหวนรอบนอกฯ) ระหว่างเวลา 05.00 - 22.00 น. หรือที่จุดพักรถสถานีบริการน้ํามันปตท.บางนา (ขาออก ) โดยใช้แค่บัตรประชาชนหรือสําเนาอย่างใดอย่างหนึ่งพร้อมเงินจํานวน 500 บาท (ซึ่ง 500 บาทนี้คือเงินค่าผ่านทางทั้งหมดไม่มีค่าประกันบัตร)
นอกจากนี้ยังสามารถสมัครออนไลน์ผ่าน True Money wallet ซึ่งจะจัดส่งบัตร Easy Pass ให้ถึงบ้าน
สอบถามรายละเอียดเพิ่มเติมโทร 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลแจง สำนักพระราชวังเปิดให้เข้าถวายบังคมพระบรมศพ 30 ก.ย.เป็นวันสุดท้าย ชี้ 317 วันมียอดประชาชนรวมกว่า 10.65 ล้านคน พร้อมยืนยันเตรียมการพระราชพิธีคืบหน้า คาดแล้วเสร็จตามกำหนด
วันอาทิตย์ที่ 17 กันยายน 2560
รัฐบาลแจง สํานักพระราชวังเปิดให้เข้าถวายบังคมพระบรมศพ 30 ก.ย.เป็นวันสุดท้าย ชี้ 317 วันมียอดประชาชนรวมกว่า 10.65 ล้านคน พร้อมยืนยันเตรียมการพระราชพิธีคืบหน้า คาดแล้วเสร็จตามกําหนด
รัฐบาลแจง สํานักพระราชวังเปิดให้เข้าถวายบังคมพระบรมศพ 30 ก.ย.เป็นวันสุดท้าย ชี้ 317 วันมียอดประชาชนรวมกว่า 10.65 ล้านคน พร้อมยืนยันเตรียมการพระราชพิธีคืบหน้า คาดแล้วเสร็จตามกําหนด
วันนี้ (17 กันยายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า สํานักพระราชวังได้ออกประกาศ เรื่อง การเข้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยจะเปิดให้ประชาชนเข้ากราบถวายบังคมพระบรมศพได้จนถึงวันที่ 30 กันยายน 2560 เนื่องจากสํานักพระราชวังจะดําเนินการจัดเตรียมการพระราชพิธีถวายพระเพลิงพระบรมศพ
“ตั้งแต่วันที่ 28 ตุลาคม 2559 ซึ่งเป็นวันแรกที่สมเด็จพระเจ้าอยู่หัวทรงพระกรุณาโปรดเกล้าโปรดกระหม่อมพระราชทานพระราชานุญาตให้ประชาชนเข้ากราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง จนถึงวันที่ 15 กันยายน 2560 รวมเวลา 317 วัน นั้น มีประชาชนเข้ากราบถวายบังคมรวมทั้งสิ้น 10,654,552 คน และมีผู้ถวายเงินเพื่อร่วมบําเพ็ญพระราชกุศล รวมเป็นเงิน 790,646,708.76 บาท”
ทั้งนี้ พลเอก ประยุทธ์ จันทร์โอชา นายกรัฐมนตรี ขอบคุณเจ้าหน้าที่พลเรือน ตํารวจ ทหาร ภาคเอกชน และจิตอาสาทุกภาคส่วน ที่ได้ร่วมมือร่วมใจกันทําให้การเข้ากราบถวายบังคมพระบรมศพตั้งแต่วันแรกจนถึงวันนี้เป็นไปด้วยความเรียบร้อยและสมพระเกียรติ ซึ่งแสดงถึงความจงรักภักดีที่มีต่อองค์พระมหากษัตริย์ผู้ทรงเป็นที่เคารพรักและเทิดทูนของคนไทย
“นายกฯ ยืนยันว่า การเตรียมการพระราชพิธีถวายพระเพลิงพระบรมศพในส่วนของรัฐบาลนั้นมีความคืบหน้าไปเป็นลําดับ โดยการจัดสร้างพระเมรุมาศคาดว่าจะแล้วเสร็จตามกําหนดเวลา คือ ภายในสิ้นเดือนกันยายนนี้ และขณะนี้เจ้าหน้าที่ได้ทยอยนํางานประติมากรรมและงานประณีตศิลป์เข้าไปติดตั้งแล้ว ส่วนการซักซ้อมริ้วขบวนพระบรมราชอิสริยยศ การถ่ายทอดสดและบันทึกภาพภาพเหตุการณ์สําคัญในประวัติศาสตร์การอํานวยความสะดวกพี่น้องประชาชน และอื่น ๆ ที่เกี่ยวข้องนั้น เป็นไปด้วยความเรียบร้อย”
***************************
สํานักโฆษก
รัฐบาลไทย-ข่าวทำเนียบรัฐบาล-กระทรวงอุตสาหกรรมนำสื่อมวลชนเยี่ยมชมสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) ประจำปี พ.ศ.2560
วันอังคารที่ 16 พฤษภาคม 2560
กระทรวงอุตสาหกรรมนําสื่อมวลชนเยี่ยมชมสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) ประจําปี พ.ศ.2560
กระทรวงอุตสาหกรรมนําสื่อมวลชนเยี่ยมชมสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) ประจําปี พ.ศ.2560
วันนี้ (16 พฤษภาคม 2560) นายสมชาย หาญหิรัญ ปลัดกระทรวงอุตสาหกรรม นําทีมสื่อมวลชนเข้าเยี่ยมชมบริษัท ศรีราชาฟาร์ม (เอเชีย) จํากัด ตั้งอยู่เลขที่ 336 หมู่ 6 ถนนสุรศักดิ์ ตําบลสุรศักดิ์ อําเภอศรีราชา จังหวัดชลบุรี ซึ่งเป็ฯสถานประกอบการที่เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค (OPOAI) ประจําปี พ.ศ.2560 โดยบริษัทได้ดําเนินธุรกิจผลิตภัณฑ์เครื่องหนังจากจระเข้ครบวงจร บนพื้นที่ของฟาร์มและโรงงานรวมประมาณ 250 ไร่ ได้แก่ 1. เลี้ยงดูจระเข้ 2. ผลิตผลิตภัณฑ์เนื้อสัตว์สดและแช่เข็ง อบแห้ง และแปรรูป และ 3. โรงฟอกหนังและตัดเย็บผลิตภัณฑ์เครื่องหนังจากจระเข้ โดยมีการจําหน่ายปลีกหน้าฟาร์มภายใต้แบรนด์ SC และ Crocco รวมทั้งรับจ้างผลิตตามแบบที่ลูกค้าต้องการ โดยมีนายสุรพล ชามาตย์ ผู้ตรวจราชการกระทรวงอุตสาหกรรม นายณัฐพล รังสิตพล ผู้ตรวจราชการกระทรวงอุตสาหกรรม ร่วมเยี่ยมชม และนายสุเมธ ปัญญาสาคร กรรมการผู้จัดการ บริษัท ศรีราชาฟาร์ม (เอเชีย) จํากัด ให้การต้อนรับ
รัฐบาลไทย-ข่าวทำเนียบรัฐบาล-อธิบดีกรมบังคับคดีได้รับเลือกให้ทำหน้าที่เป็นผู้สรุปรายงานการประชุม Rapporteur ของที่ประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทำงานที่ ๖ ว่าด้ว
วันพฤหัสบดีที่ 20 ธันวาคม 2561
อธิบดีกรมบังคับคดีได้รับเลือกให้ทําหน้าที่เป็นผู้สรุปรายงานการประชุม Rapporteur ของที่ประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้ว
อธิบดีกรมบังคับคดีได้รับเลือกให้ทําหน้าที่เป็นผู้สรุปรายงานการประชุม Rapporteur ของที่ประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ ณ กรุงเวียนนา ประเทศออสเตรีย
เมื่อวันพุธที่ ๑๙ ธันวาคม ๒๕๖๑ เวลา ๙.๔๕ น. ที่ประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ ได้มีมติแต่งตั้งให้ นางสาวรื่นวดี สุวรรณมงคล อธิบดีกรมบังคับคดี ทําหน้าที่เป็นผู้สรุปรายงานการประชุม Rapporteur ของที่ประชุมคณะกรรมาธิการสหประชาชาติ ว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ ตามที่ผู้แทนจากสมาพันธ์รัฐสวิสเสนอ และผู้แทนจากสาธารณรัฐเกาหลี และประเทศญี่ปุ่นให้การรับรองข้อเสนอของผู้แทนจากสมาพันธ์รัฐสวิส ซึ่งนางสาวรื่นวดี สุวรรณมงคล อธิบดีกรมบังคับคดี จะทําหน้าที่เป็นผู้สรุปรายงานประชุมในช่วงบ่ายของวันศุกร์ที่ ๒๑ ธันวาคม ๒๕๖๑
นอกจากนี้ ในการประชุมช่วงเช้า อธิบดีกรมบังคับคดีได้แสดงความเห็นต่อที่ประชุม โดยสนับสนุนข้อเสนอของผู้แทนราชอาณาจักรสเปนที่เสนอว่า เอกสารเกี่ยวกับการให้สินเชื่อแก่ธุรกิจขนาดเล็ก Micro Business ควรเพิ่มประเด็นเรื่องการที่เจ้าหนี้ไม่สามารถอายัดเงินของลูกหนี้ตามวงเงินขั้นต่ําที่กฎหมายเกี่ยวกับการบังคับคดีกําหนด
รัฐบาลไทย-ข่าวทำเนียบรัฐบาล-การประชุมติดตามการดำเนินงานโครงการช่วยเหลือผู้ประกอบการ SME ตามนโยบายของรัฐบาล
วันจันทร์ที่ 12 กุมภาพันธ์ 2561
การประชุมติดตามการดําเนินงานโครงการช่วยเหลือผู้ประกอบการ SME ตามนโยบายของรัฐบาล
การประชุมติดตามการดําเนินงานโครงการช่วยเหลือผู้ประกอบการ SME ตามนโยบายของรัฐบาล ณ ห้องประชุม สํานักงานส่งเสริมวิสาหกิจขนาดกลางและขนาดย่อม
วันนี้ (12 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในการประชุมติดตามการดําเนินงานโครงการช่วยเหลือผู้ประกอบการ SME ตามนโยบายของรัฐบาล ณ ห้องประชุม สํานักงานส่งเสริมวิสาหกิจขนาดกลางและขนาดย่อม โดยมีปลัดกระทรวงอุตสาหกรรม อธิบดีกรมส่งเสริมอุตสาหกรรม กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ผู้ช่วยปลัดกระทรวงอุตสาหกรรม ผู้อํานวยการสํานักงานส่งเสริมวิสาหกิจขนาดกลางและขนาดย่อมและเจ้าหน้าที่ที่เกี่ยวข้อง เข้าร่วมประชุม โดยรัฐมนตรีช่วยว่าการฯ ได้สั่งการให้ผู้รับผิดชอบโครงการต่างๆ ต้องบูรณาการการทํางานร่วมกันระหว่าง สสว. กสอ. ธพว. และหน่วยงานที่เกี่ยวข้อง โดยต้องเร่งการทํางานให้เห็นผลอย่างเป็นรูปธรรม โดยเฉพาะมาตรการกองทุนช่วยเหลือ SME ให้เร่งรัดดําเนินการโดยด่วน เพื่อตอบโจทย์นโยบายของรัฐบาล เป็นไปตามความต้องการของผู้ประกอบการ SME สิ่งสําคัญต้องให้ความสะดวก และเข้าถึงบริการของภาครัฐได้ทุกกลุ่ม ทั้งนี้ รัฐมนตรีช่วยว่าการกระทรวงอุตสาหกรรม จะติดตามประเมินผลการดําเนินงานโดยจะเข้ามาประชุมที่ สสว. อย่างน้อยเดือนละ 1 ครั้ง
รัฐบาลไทย-ข่าวทำเนียบรัฐบาล-นายกรัฐมนตรีอินเดียพร้อมสนับสนุนแนวทางของไทย ส่งเสริมความยั่งยืนในภูมิภาค พร้อมสนับสนุน RCEP ให้บรรลุผลสำเร็จโดยเร็ว
วันพุธที่ 14 พฤศจิกายน 2561
นายกรัฐมนตรีอินเดียพร้อมสนับสนุนแนวทางของไทย ส่งเสริมความยั่งยืนในภูมิภาค พร้อมสนับสนุน RCEP ให้บรรลุผลสําเร็จโดยเร็ว
นายกรัฐมนตรีอินเดียพร้อมสนับสนุนแนวทางของไทย ส่งเสริมความยั่งยืนในภูมิภาค พร้อมสนับสนุน RCEP ให้บรรลุผลสําเร็จโดยเร็ว
วันนี้ (14 พ.ย. 2561) เวลา 16.40 น. พลเอก ประยุทธ์ จันทร์โอชา นายกรัฐมนตรี พบหารือกับนายนเรนทร โมที (Mr. Narendra Modi) นายกรัฐมนตรีสาธารณรัฐอินเดียระหว่างการเข้าร่วมการประชุมสุดยอดอาเซียน ครั้งที่ 33 และการประชุมสุดยอดที่เกี่ยวข้อง ณ ห้องหารือทวิภาคี ศูนย์การประชุมและนิทรรศการซันเทค สาธารณรัฐสิงคโปร์ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
ไทย ในฐานะประธานอาเซียนในปี 2562 ให้ความสําคัญกับการส่งเสริมความยั่งยืนในทุกมิติ เพื่ออาเซียนที่มีประชาชนเป็นศูนย์กลาง ไม่ทิ้งใครไว้ข้างหลัง รวมทั้งส่งเสริมเสถียรภาพและความเจริญรุ่งเรืองในภูมิภาคเอเชีย-แปซิฟิกและอินโด-แปซิฟิก
การเป็นผู้ประสานงานอาเซียน-อินเดีย ระหว่างปี ค.ศ. 2018-2021 ไทยมุ่งเสริมสร้างความสัมพันธ์อาเซียนและอินเดียให้มีความก้าวหน้าในทุกมิติ โดยเฉพาะการสร้างความเชื่อมโยงในทุกรูปแบบ รวมถึงการขยายมูลค่าการค้าและการลงทุนของทั้งสองฝ่าย ผ่านการใช้ประโยชน์จากความตกลงการค้าเสรีอาเซียน-อินเดียอย่างเต็มที่และพัฒนาขีดความสามารถของ MSMEs โดยใช้ประโยชน์จากเทคโนโลยีและเศรษฐกิจดิจิทัลให้มากขึ้น
นอกจากนี้ ไทยยังมุ่งส่งเสริมความร่วมมือทางทะเล เช่น การเชื่อมโยงท่าเรือสําคัญทางภาคตะวันออกของอินเดียและภาคตะวันตกของเอเชียตะวันออกเฉียงใต้ การอนุรักษ์ทรัพยากรทางทะเลและชายฝั่งและการพัฒนาความร่วมมือด้านเศรษฐกิจภาคทะเล และสนับสนุนการหารือเชิงนโยบายเกี่ยวกับประเด็นความร่วมมือภาคทะเล
นายกรัฐมนตรีอินเดียยินดีสนับสนุนบทบาทไทยในฐานะประธานอาเซียนในปีหน้า และพร้อมส่งเสริมความตกลงอาร์เซ็ปให้บรรลุการเจรจาสําเร็จโดยมีผลประโยชน์ที่เท่าเทียมกัน
รัฐบาลไทย-ข่าวทำเนียบรัฐบาล-รัฐบาลขอขยายโควตา ส่งข้าวอินทรีย์ไปตลาด EU
วันพฤหัสบดีที่ 15 พฤศจิกายน 2561
รัฐบาลขอขยายโควตา ส่งข้าวอินทรีย์ไปตลาด EU
จากเดิม 2,000 ตัน เป็น 5,000 ตัน เพื่อสร้างรายได้จากการส่งออกและส่งเสริมให้แก่เกษตรกรผลิตข้าวอินทรีย์และข้าวมาตรฐาน GAP มากขึ้น
พฤหัสบดีที่ 15 พ.ย.61
รัฐบาลขอขยายโควตา ส่งข้าวอินทรีย์ไปตลาด EU
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมขยายโควตาการส่งออกข้าวไปยังสหภาพยุโรปจากเดิม 2,000 ตัน เป็น 5,000 ตัน เพื่อสร้างรายได้จากการส่งออกและส่งเสริมให้แก่เกษตรกรผลิตข้าวอินทรีย์และข้าวมาตรฐาน GAP มากขึ้น โดยที่ผ่านมาภาครัฐได้จัดทําโครงการเชื่อมโยงตลาดข้าวอินทรีย์และข้าว GAP ครบวงจร จับคู่กลุ่มชาวนากับผู้ประกอบการค้าข้าวให้ซื้อขายผลผลิตระหว่างกัน ภายใต้การดูแลให้สินเชื่อ ตรวจรับรองมาตรฐานเกษตรอินทรีย์ ส่งเสริมการตลาด และสนับสนุนการส่งออกไปยังสหภาพยุโรป เนื่องจากในปัจจุบันตลาดโลกมีความต้องการบริโภคอาหารเพื่อสุขภาพ ปลอดภัย ผ่านกระบวนการผลิตที่เป็นมิตรกับสิ่งแวดล้อม ซึ่งสอดคล้องกับนโยบายการตลาดนําการผลิตด้านการเกษตรของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรุงไทยรุกตลาดลูกค้าญี่ปุ่นในไทย
วันจันทร์ที่ 6 กุมภาพันธ์ 2560
กรุงไทยรุกตลาดลูกค้าญี่ปุ่นในไทย
ธนาคารกรุงไทย จับมือ โตโย บิซิเนส เซอร์วิส บริษัทที่ปรึกษานักลงทุนญี่ปุ่น เปิดตลาดลูกค้าญี่ปุ่นในไทย เพื่อส่งเสริมการค้า การลงทุนระหว่างประเทศ
ธนาคารกรุงไทย จับมือ โตโย บิซิเนส เซอร์วิส บริษัทที่ปรึกษานักลงทุนญี่ปุ่น เปิดตลาดลูกค้าญี่ปุ่นในไทย เพื่อส่งเสริมการค้า การลงทุนระหว่างประเทศ โดยเป็นตัวกลางในการชําระเงินแบบครบวงจร เตรียมปล่อยสินเชื่อทุกขั้นตอนของการทําธุรกิจ เพื่อเสริมสภาพคล่องและลดต้นทุนทั้งผู้ผลิตและผู้จัดจําหน่าย ชี้ปัจจุบันมีนักลงทุนญี่ปุ่นในไทยกว่า 5 พันบริษัท
นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย และ มิสเตอร์ฮิเดอากิ นากาโอะ ประธานกรรมการ บมจ.โตโย บิซิเนส เซอร์วิส ได้ร่วมแถลงข่าวการสนับสนุนบริการทางการเงินแก่นักลงทุนญี่ปุ่นในประเทศไทย โดยธนาคารจะร่วมกับ บมจ.โตโย บิซิเนส เซอร์วิส ซึ่งเป็นบริษัทที่ปรึกษาลูกค้าญี่ปุ่นด้านการตลาด กฎหมาย การเงิน การลงทุน มาเป็นระยะเวลากว่า 40 ปี เปิดตลาดการให้บริการทางการเงินแก่นักลงทุนจากประเทศญี่ปุ่นที่เข้ามาลงทุนในประเทศไทย เพื่อส่งเสริมการค้าและการลงทุนระหว่างประเทศ โดยปัจจุบันนักลงทุนญี่ปุ่นเข้ามาดําเนินธุรกิจในประเทศไทยอย่างต่อเนื่อง และมีจํานวนสูงกว่า 5,000 บริษัท ซึ่งมีความต้องการบริการทางการเงินหลากหลายรูปแบบ
ธนาคารกรุงไทยจะทําหน้าที่เป็นตัวกลางในการชําระเงินอย่างครบวงจรให้กับลูกค้าที่เป็นสมาชิกของ บมจ.โตโยฯ ซึ่งมีหลายกลุ่มธุรกิจ เช่น ผู้ผลิตรถยนต์ เคมีภัณฑ์ ชิ้นส่วนอิเล็กทรอนิคส์ อาหารเพื่อสุขภาพ อาหารทะเลแปรรูป ผู้จําหน่ายเครื่องมือและเครื่องจักร ผู้พัฒนาระบบคอมพิวเตอร์ และธุรกิจเกี่ยวกับสิ่งแวดล้อม โดยในระยะแรกธนาคารให้บริการรับ - จ่ายเงิน และบริการทางการเงินต่างประเทศ ผ่าน Internet Banking และ Mobile Banking สําหรับในระยะต่อไป ธนาคารจะพัฒนาผลิตภัณฑ์ทางการเงินเฉพาะกลุ่ม เพื่อให้ตรงตามความต้องการและสอดคล้องกับรูปแบบการดําเนินธุรกิจของลูกค้าในแต่ละกลุ่ม โดยจะสนับสนุนสินเชื่ออัตราพิเศษ เพื่อช่วยลดต้นทุนทางการเงินให้กับลูกค้า และต่อยอดสู่การสนับสนุนสินเชื่อทุกขั้นตอนการทําธุรกิจ เพื่อช่วยเสริมสภาพคล่องทางการเงินให้ทั้งผู้ผลิต และตัวแทนจัดจําหน่าย
นายทรงพล ชีวะปัญญาโรจน์ กล่าวในตอนท้ายว่า ธนาคารได้เตรียมจัดสัมมนา Business Matching ด้านเทคโนโลยีการเงิน ทิศทางการดําเนินงาน และการบริหารจัดการองค์กร ให้กับลูกค้าของธนาคารและลูกค้าที่เป็นสมาชิกของ บมจ.โตโยฯ เพื่อร่วมแลกเปลี่ยนความรู้ทางธุรกิจ และเสริมสร้างสัมพันธภาพที่ดีทางธุรกิจ
ฝ่ายสื่อสารองค์กรและภาพลักษณ์
โทร. 0-2208-4176-78
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ประชุมแนวทางบูรณาการความร่วมมือผลักดันงานวิจัยนวัตกรรมยางพาราสู่เชิงพาณิชย์
วันเสาร์ที่ 1 สิงหาคม 2563
รองปลัดฯ ภานุวัฒน์ ประชุมแนวทางบูรณาการความร่วมมือผลักดันงานวิจัยนวัตกรรมยางพาราสู่เชิงพาณิชย์
นายภานุวัฒน์ ตริยางกูรศรี รองปลัดกระทรวงอุตสาหกรรม  ประชุมแนวทางบูรณาการความร่วมมือผลักดันงานวิจัยนวัตกรรมยางพาราสู่เชิงพาณิชย์ ณ อุทยานวิทยาศาสตร์ภาคใต้ ต.ทุ่งใหญ่ อ.หาดใหญ่ จ.สงขลา
เมื่อวันที่ 31 กรกฎาคม 2563 นายภานุวัฒน์ ตริยางกูรศรี รองปลัดกระทรวงอุตสาหกรรม นําคณะผู้แทนจาก สํานักงานอุตสาหกรรมจังหวัดสงขลา ศูนย์ส่งเสริมอุตสาหกรรมภาคที่ 11 ศูนย์นวัตกรรมอย่างยั่งยืนมหาวิทยาลัยสงขลานครินทร์ วิทยาลัยเทคนิคหาดใหญ่ และกลุ่มบริษัทนักลงทุนไทย เข้าเยี่ยมชมการดําเนินงานของอุทยานวิทยาศาสตร์ภาคใต้ และประชุมแนวทางบูรณาการความร่วมมือผลักดันงานวิจัยนวัตกรรมยางพาราสู่เชิงพาณิชย์ โดยมี ผศ.นพ.สุนทร วงษ์ศิริ รองอธิการบดีฝ่ายวิจัยและนวัตกรรม มหาวิทยาลัยสงขลานครินทร์ให้การต้อนรับ ณ อุทยานวิทยาศาสตร์ภาคใต้ ต.ทุ่งใหญ่ อ.หาดใหญ่ จ.สงขลา
อุทยานวิทยาศาสตร์ภาคใต้ (Southern Thailand Science Park) นับเป็น “นิคมวิจัยสําหรับเอกชน แห่งแรกของภาคใต้” ให้บริการภาคเอกชนเพื่อทําวิจัยและพัฒนา โดยมีทรัพยากรวิจัยทั้งนักวิจัย ผู้เชี่ยวชาญจากภาครัฐและภาคเอกชน รวมถึงเครื่องมือ ห้องปฏิบัติการวิจัยและโครงสร้างพื้นฐานต่าง ๆ พร้อมสิ่งอํานวยความสะดวกครบถ้วน อีกทั้งเป็นตัวกลางเชื่อมโยงการพัฒนานวัตกรรมระหว่างภาครัฐ ภาคเอกชน ภาคการศึกษา และภาคสังคม ซึ่งจะช่วยส่งเสริมการพัฒนากําลังคนด้านวิทยาศาสตร์ เทคโนโลยี และนวัตกรรมระดับภูมิภาค สร้างธุรกิจและเทคโนโลยีใหม่ ๆ และการนําผลงานวิจัยเข้าสู่ระบบการคุ้มครองให้สามารถใช้ประโยชน์เชิงพาณิชย์ได้
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งติดตามสถานะดิจิทัลของไทย เผยผลสำรวจการรู้เท่าทันสื่อดิจิทัล ไทยจัดอยู่ในอันดับ “ดี” สามารถประยุกต์ใช้ในสื่อได้อย่างเหมาะสม
วันพุธที่ 30 มกราคม 2562
กระทรวงดิจิทัลฯ เร่งติดตามสถานะดิจิทัลของไทย เผยผลสํารวจการรู้เท่าทันสื่อดิจิทัล ไทยจัดอยู่ในอันดับ “ดี” สามารถประยุกต์ใช้ในสื่อได้อย่างเหมาะสม
กระทรวงดิจิทัลฯ เร่งติดตามสถานะดิจิทัลของไทย
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานพิธีเปิดสัมมนาวิชาการเรื่อง “Achieving Thailand's digital competitiveness: the advancement through the years ยกระดับสถานะการแข่งขันด้านดิจิทัลของประเทศไทย : การพัฒนาที่ผ่านมา” พร้อมกล่าวปาฐกถา เรื่อง The State of Digital Thailand : สถานะดิจิทัลประเทศไทย ณ โรงแรมแมริออท บางกอก ถ.สุขุมวิท เมื่อวันที่ 28 มกราคม 2562 โดยกล่าวถึงข้อมูลสถานภาพการรู้เท่าทันสื่อและสารสนเทศและการเข้าใจดิจิทัลของประเทศไทย ซึ่งปัจจุบันมีความจําเป็นในการเร่งสร้างความรู้ความเข้าใจด้านดิจิทัลให้มากขึ้น เพื่อให้ไม่ถูกหลอกลวงฉ้อโกง รวมถึงสร้างความปลอดภัยในโลกไซเบอร์ ซึ่งถือเป็นประเด็นสําคัญในระดับสากล ที่ต้องเร่งหาแนวทางในการประเมินสถานภาพและกําหนดแผนงานนโยบายฯ โดยประเทศไทยเป็นประเทศแรกในภูมิภาคเอเซียตะวันออกเฉียงใต้ ที่มีการสํารวจและประเมินระดับความรู้เท่าทันสื่อสารสนเทศของประชาชน ทั้งนี้จากผลการประเมินสถานภาพการรู้เท่าทันสื่อและสารสนเทศ ตามกรอบ UNESCO โดย สดช. ปรากฎผลคะแนนเฉลี่ย 68.1 ซึ่งจัดอยู่ในอันดับ “ดี” ประเมินได้ว่าประชาชนคนไทยมีความรู้ ทักษะ ความเข้าใจ และทัศนคติที่สามารถประยุกต์ใช้ในการเปิดรับสื่อและสารสนเทศในชีวิตประจําวันได้อย่างเหมาะสม
*********************